**Christine Meklenborg Nilsen** (født 1972) er en norsk filolog som er professor og instituttleder ved Institutt for litteratur, områdestudier og europeiske språk (ILOS) siden 2021. Hun er tidligere leder av Norsk Studentunion.

Akademisk karriere
------------------

Meklenborg Nilsen har en cand.philol i fransk fra Universitetet i Oslo som hun tok under veiledning fra Helge Nordahl i 1999. I doktorgraden i fransk, som hun tok på samme sted i 2009, så hun på hvordan spørsmålsstilling har endret seg på fransk de siste 1000 årene.

Fra 2010 og frem til 2014 var hun post.doc ved Universitetet i Oslo (UiO).

Etter dette ledet hun prosjektet Traces of History fra 2014 til 2019. Prosjektet fokuserte på å forstå hvorfor visse aspekter av et språk forblir mens andre endrer seg. Hovedfokuset var på Verb Second (V2) ordstilling i germanske og romanske språk. Prosjektet undersøkte V2 i middelalderske germanske og romanske språk for å identifisere trekk som kan forklare hvorfor germanske språk bevarte denne ordstillingen, mens de romanske språkene mistet den. Prosjektet ble tildelt syv millioner kroner i støtte fra Norges forskningsråd.

Hun deltok på UiOs talentutviklingsprgram for unge forskingstalenter i 2015.

Etter dette var hun førsteamanusnsis fra 2016 til 2019, før hun fikk professoropprykk i 2019. Fra 2021 har hun sittet som instituttleder ved Institutt for litteratur, områdestudier og europeiske språk. Som instituttleder opprettet Meklenborg Nilsen også emner i ukrainsk for første gang på Universitetet i Oslo

Meklenborg Nilsen har undervist i portugisisk og spansk ved Universitetet i Oslo.

Øvrig karriere
--------------

Meklenborg Nilsen var leder av Norsk Studentunion (1996 til 1997). I kraft av denne rollen var hun også styremedlem i Universitetsrådet i den samme perioden.

Personlig liv
-------------

Christine Meklenborg, født Nilsen var tidligere gift med Lars Salvesen.

Referanser
----------

1. ↑   Virtual International Authority File, oppført som Salvesen, Christine Meklenborg, 1972-, besøkt 22. februar 2024[Hentet fra Wikidata]
2. 1 2 3 4 5 6 7  «Christine Meklenborg Nilsen». Besøkt 11. desember 2023.
3. ↑  «Det norske akademis årbok 2018» (PDF). Besøkt 11. desember 2023.
4. 1 2 3  «UiO, CV for Christitine Meklenborg Salvesen 2016\5» (PDF).
5. 1 2  «Traces of History Project - UiO». Besøkt 11. desember 2023.
6. ↑  Mathisen, Georg (10. mars 2014). «Millionstøtte for å finne verbet». *www.forskning.no*. Besøkt 11. desember 2023.
7. ↑  Øystein Rygg Haanæs (24. juni 2019). «Hyppig bruk av «så» skyldes uvanlig plassering av verbet». Besøkt 11. desember 2023.
8. ↑  Ragnhild Norheim Førland (3. februar 2020). «Chrstine Meklenborg Nilsen får professoropprykk». Besøkt 11. desember 2023.
9. ↑  Hansen, Erle Marki (15. september 2022). «UIO TILBYR UKRAINSK ETTER INVASJONEN» (PDF). *Universitas*. s. 4.
10. ↑  «VIGDE» (PDF). *SOFIENBERG MENIGHETSBLAD*. 2001.
11. ↑  YSTAD, ANDERS H. (2. september 2001). «Vannet gikk under slottsbryllupet». *dagbladet.no* **(norsk)**. Besøkt 11. desember 2023.
12. ↑  Redaksjonen (22. oktober 2019). «(+) Eidsvoll-gutt skal svinge seg over nye tøffe hindre: – Det er gøy å konkurrere med de beste i verden». *Eidsvoll Ullensaker Blad* **(norsk)**. Besøkt 11. desember 2023.
13. ↑  Ruud, Hans-Martin Thømt (13. september 2014). «Brevet fra Helga (9) fikk lensmannen til å ta grep». *dagbladet.no* **(norsk)**. Besøkt 11. desember 2023.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** CRIStin
 |